Frustrasie | ToekomsVenster
by Jannie Pelser | Apr 24, 2018 | Blog | 0 comments
My planne en beplanning.
My gerief en my dagboek.
Ai, nogal opmerklik hoe dikwels die woordjie "my" in jou verduideliking van waarom die spesifieke saak jou so ontstel gebruik word. "My" lewe word op sy kop gekeer en ek is darem redelik…belangrik!
Ek wonder of ons nie baie gesonder sal leef as ons vanuit 'n God weet beter, Hy het 'n plan, Hy is ook hierin met my en ons op pad. Dis nie die einde van die wêreld nie en ook nie die "dood van Jairus nie" , om 'n vriend van my se aanhaling te gebruik.
Die einde van die wêreld? Nee.
Die moeite werd om daaroor te begin kla en mor en baklei en wie weet wat alles? Duisend maal nee. (Natuurlik praat ek nie van moedswillige en ongedissiplineerde optrede wat aan slegte dienslewering van iemand wat daarvoor vergoed word grens nie. Ons het nodig om mekaar hierin op te skerp.)
Vanoggend se oproep en die nuwe reëling is regtig 'n uitdaging, ek stry nie daaroor nie.
Het God dalk 'n plan daarmee?
Bewaar Hy my van iets?
Weet Hy altyd beter?
Kan ek Hom vertrou?
Nog meer, is die leë spasie in my dagboek waar daar 'n afspraak was onwelkom? Nee, ek het daardie spasie baie nodig.